

**Osnovna škola Ivana Gundulića**

**Gundulićeva 23a, Zagreb**

**Tel.: 01/4854 186**

**Fax.: 01/4854 187**

**E-pošta:** [**skola@os-igundulica-zg.skole.hr**](mailto:skola@os-igundulica-zg.skole.hr)

**Web-stranica: os-igundulica-zg.skole.hr**

Poštovani roditelji,

prema popisu Gradskog ureda za obrazovanje Vaše bi dijete ove godine trebalo krenuti u prvi razred, a prema mreži škola nalazite se na upisnom području Osnovne škole Ivana Gundulića.

Polazak u prvi razred važan je događaj u životu djeteta i njegove obitelji. Budući da je pred vama velika odluka koju ćete školu odabrati i u nju upisati svoje dijete, pozivamo Vas da posjetite našu mrežnu stranicu na kojoj možete pronaći niz informacija o školi kao i informacije o upisu u prvi razred.

Ukoliko ste ipak odlučili upisati dijete u neku drugu školu, obavještavamo Vas da će *Mišljenje stručnog povjerenstva o utvrđenom psihofizičkom stanju djeteta prije upisa u prvi razred* isključivo izdavati **stručno povjerenstvo škole kojoj prema upisnom području i pripadate**. Prvi dio pregleda obavljate kod dr. Ivane Majcen Aušperger (Služba za školsku i sveučilišnu medicinu, Laginjina 16, tel. 4843-049 ili e-mail: [ivana.majcen@stampar.hr](file:///C:\Users\koridnik\Downloads\ivana.majcen@stampar.hr)). Drugi dio pregleda obavlja stručna služba naše škole. Budući da pregledi kod liječnika započinju **početkom ožujka**, a kako bismo bolje organizirali upis, molimo Vas da nam se javite i dogovorite svoj termin za pregled. Možete to učiniti na broj telefona: 4854-186 ili na naš e-mail: [skola@os-igundulica-zg.skole.hr](mailto:skola@os-igundulica-zg.skole.hr)

Pozivamo sve roditelje i buduće učenike koji žele razgledati Školu da dođu na

DAN OTVORENIH VRATA

u subotu, 21. travnja 2018. od 11.00 do 14.00 sati.

Veselimo se Vašem dolasku,

**Ravnatelj**

Zoran Čorkalo, prof.